# Anders And Månedshæfte

### Fra Wikipedia, den frie encyklopædi

Anders And Månedshæfte var en udgivelse, som Gutenberghus startede på i 1967 ved siden af Anders And & Co.. De kom som navnet siger en gang om måneden, og i 1971 ændrede de navn til Ekstrahæfte.

De var en genoplivning af de gamle Solohæfter fra 1950'erne, muligvis fordi mange ikke ville have de lange historier splittet op i føljetoner i hovedbladet. Der kom så også mange genudgivelser af historier fra gamle solohæfter i serien, navnlig Carl Barks' andehistorier, der hermed fik nye læsere i den nye generation af skolebørn. Der kom dog også nye lange historier, især var Paul Murry rigt repræsenteret med Mickey Mouse i dyst med Sorte Slyngel og med historier om Supermule. Og den gamle skik fra Solohæfterne med flere korte historier med samme hovedfigur blev i høj grad også brugt i de nye månedshæfter fra tid til anden.

Desuden blev albumversionen af samtlige spillefilm fra Disney, der havde premiere eller repremiere udgivet i serien. Her kom f. eks. Junglebogen i 1969 og realfilm som Sortskæg går igen, Robin Crusoe, Den Sorte Pimpernel og Verdens lykkeligste millionær

Serien standsede i 1974.

Hentet fra "http://da.wikipedia.org../../../a/n/d/Anders_And_M%C3%A5nedsh%C3%A6fte_4272.html"

Kategorier: Tegneserier | Anders And-universet

##### Views

- Artikel
- Diskussion
- Nuværende version

##### Søg